**RESYME` OG SPØRSMÅL FRA DAGENS TALE, DATERT 16.02.2020,**

**V/ pastor Gjermund Igland**

**TEMA: Hva har du i huset?**

Teksten er hentet fra;

2. kongebok 4. 1-7

Når vi leser Bibelen, så ser vi at hele dens budskap er sammenhengende. Det NT er skjult i det GT.

I 1.kongebok 18.16-20, leser vi om profeten Elia`s møte med den levende Gud på Karmel fjellet. Hans etterfølger, profeten Elisja, ba om dobbelt del av den ånd som Elia hadde (2.kongebok 2.9).

Kvinnen i dagens tekst, var i sin dypeste nød. Hun henvendte seg til gudsmannen Elisja og fikk hjelp. Alt så håpløst ut, men det lille hun hadde i huset var nok for Gud til å gjøre et under.

Slik er det også for oss. Men vi må vite hvor vi skal gå, når vi ikke vet hva vi skal gjøre . Gud vil bruke det vi har i vårt hus, men troen krever handling. Vi må være frimodige og be om dobbel del av det som vår foreldregenerasjon har fått. Vi må be om mer fra Gud, slik som Elisja gjorde.

Det er altfor mange mennesker som tenker «hvis jeg bare hadde ….så ville det bli bra». Men Gud bruker mennesker som menneskelig sett ikke har noe å rutte med. Historien gir oss mange eksempler på det. Og i 1.kor 1,26-31 leser vi at det som i verdens øyne er svakt, det bruker Gud.

Be derfor Gud om større under enn det vår foreldregenerasjon har opplevd.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.